246 
kommer der endvidere et nyt Moment til, idet der nemlig 
viser sig unge Bi rødder i Hukken mellem de to Ko- 
tyledonarstilke. Disse nye Birødder have ganske samme 
Udseende og Beskaffenhed som dem, vi allerede have lært at 
kjende; dog maa bemærkes, at deres Antal i Begyndelsen 
altid er et bestemt begrændset, nemlig to paa hver Side af 
Kotyledonerne, og at de aldrig bryde frem paa samme Tid 
alle fire; de to paa den ene Side komme altid noget tidligere 
og ere som Følge deraf noget mere udviklede end de to 
andre. 
Kort efter at disse Birødder ere brudt frem, vil det 
første vegetative Blad vise sig ligeledes i Hukken mellem 
Kotyledonarstilkene ; det vil efter kort Tids Forløb efterfølges 
af det andet (Fig. 5 og 7). Ethvert af disse Blade komme 
netop frem imellem Baserne af to af de nysomtalte fire Bi- 
rødder, og idet de efterhaanden voxe til, fjernes de to Rødder 
mere og mere fra hinanden. Da Bladstilkene paa de unge 
vegative Blade snart opnaae en forholdsviis betydelig Tyk- 
kelse, udvider paa denne Maade det hele mellem Kotyledonar- 
stilkene liggende, oprindeligt til et Minimum indskrænkede 
Parti sig stærkt; Kotyledonarstilkene selv fjernes langt fra 
hinanden, og den hypokotyle Axe bliver selvfølgelig ligeledes 
forandret ved denne i horizontal Retning gaaende Udvikling: 
Knolden bliver bredere og faaer fra nu af en næsten kugle- 
dannet Form. 
Den Omstændighed, at disse første vegetative Blade 
komme frem paa den angivne Maade hver imellem to Bi- 
rødder, og den omtrent samtidige Udvikling af Rødderne og 
Bladene ere ingenlunde tilfældige Ting. Det er tvertimod 
klart, at der til hvert Blad hører et Par Birødder, og at 
disse ere nødvendige for Bladenes videre Udvikling. Det 
samme Forhold finder ogsaa Sted hos Kotyledonerne: Det 
grundstillede Rodknippe, som hos denne Plante erstatter den 
uudviklede Hovedrod, hører til den hypokotyle Axe, der er 
det til Kotyledonerne hørende (af to Bladspor sammensatte) 
Internodium; den hypokotyle Axe begynder derfor først at 
udvikle sig knoldformet, naar Rodknippet har naaet en vis 
